# செப்டம்பர் 29



## நிகழ்வுகள்
- கிமு 522 &ndash; முதலாம் டேரியசு தனது இராச்சியத்துக்குப் போட்டியாக இருந்த பார்தியாவைக் கொன்று பாரசீகப் பேரரசர் பதவியை உறுதிப் படுத்திக் கொண்டான்.
- கிமு 480 &ndash; தெமிஸ்டோகில்சு தலைமையிலான கிரேக்கக் கடற்படை பாரசீகப் படையை சலாமிஸ் என்ற இடத்தில் தோற்கடித்தது.
- 1011 &ndash; டென்மார்க்கியர் கேன்டர்பரியைக் கைப்பற்றி, கேன்டர்பரி பேராயரைக் கைது செய்தனர்.
- 1227 &ndash; புனித உரோமைப் பேரரசன் இரண்டாம் பிரெடெரிக்கு சிலுவைப் போரில் பங்குபெறாமல் போனதை அடுத்து திருத்தந்தை ஒன்பதாம் கிரெகரி அவனை மதவிலக்கம் செய்தார்.
- 1567 &ndash; பிரான்சில் இரண்டாம் சமயப் போர் ஆரம்பமானது.
- 1717 &ndash; ஆன்டிகுவா குவாத்தமாலாவில் நிலநடுக்கம் ஏற்பட்டதில் நகரின் பல தொன்மை வாய்ந்த கட்டடங்கள் அழிந்தன.
- 1832 &ndash; இலங்கையில் கட்டாய வேலை ஒழிக்கப்பட்டது.
- 1848 &ndash; அங்கேரியப் படையினர் குரொவாசியர்களை பாகொஸ்த் என்ற இடத்தில் இடம்பெற்ற முதலாவது அங்கேரிப் புரட்சிப் போரில் தோற்கடித்தனர்.
- 1850 &ndash; இங்கிலாந்திலும் வேல்சிலும் உரோமைக் கத்தோலிக்க உயர்சபையை திருத்தந்தை ஒன்பதாம் பயசு மீண்டும் அமைத்தார்.
- 1864 &ndash; எசுப்பானியாவுக்கும் போர்த்துகலுக்கும் இடையேயான எல்லை லிஸ்பன் உடன்படிக்கையில் நிர்ணயிக்கப்பட்டது.
- 1885 &ndash; உலகின் முதலாவது திராம் சேவை இங்கிலாந்து, பிளாக்பூல் நகரில் ஆரம்பிக்கப்பட்டது.
- 1911 &ndash; இத்தாலி உதுமானியப் பேரரசுக்கு எதிராகப் போர் தொடுத்தது.
- 1918 &ndash; முதலாம் உலகப் போர்: பல்கேரியா கூட்டுப் படைகளுடன் அமைதி ஒப்பந்தத்தை ஏற்படுத்தியது.
- 1923 &ndash; கட்டளைப் பலத்தீன் நிறுவப்பட்டது.
- 1940 &ndash; ஆத்திரேலியாவின் நியூ சவுத் வேல்சில் இரண்டு அவ்ரோ விமானங்கள் நடுவானில் மோதிக்கொண்டு, இரண்டும் இணைந்து பாதுகாப்பாகத் தரையிறங்கின.
- 1941 &ndash; இரண்டாம் உலகப் போர்: உக்ரேனின் கீவ் நகரில் பாபி யார் என்ற இடத்தில் குறைந்தது 33,771 யூதர்கள் நாட்சிகளினால் கொல்லப்பட்டனர்.
- 1949 &ndash; சீனப் பொதுவுடமைக் கட்சி பின்னாளைய மக்கள் சீனக் குடியரசின் பொதுத் திட்டத்தை அறிவித்தது.
- 1954 &ndash; ஐரோப்பிய அணு ஆராய்ச்சி நிறுவனம் அமைக்கும் தீர்மானம் நிறைவேற்றப்பட்டது.
- 1971 &ndash; ஓமான் அரபு நாடுகள் கூட்டமைப்பில் இணைந்தது.
- 1972 &ndash; சப்பான் மக்கள் சீனக் குடியரசுடனான தூதரக உறவை மீள அமைத்து, சீனக் குடியரசுடனான உறவை முறித்துக் கொண்டது.
- 1979 &ndash; எக்குவடோரியல் கினியின் இராணுவத் தலைவர் பிரான்சிசுக்கோ மசியாசு மேற்கு சகாராவின் படையினரால் சுடப்பட்டார்.
- 1991 &ndash; எயிட்டியில் இராணுவப் புரட்சி இடம்பெற்றது.
- 1998 &ndash; இலங்கை, பலாலி விமானநிலையத்தில் இருந்து இரத்மலானை நோக்கி 56 பேருடன் புறப்பட்ட லயன் எயார் பயணிகள் விமானம் புறப்பட்டு 10 நிமிடங்களில் காணாமல் போனது.
- 2003 &ndash; சூறாவளி ஜுவான் கனடாவின் ஆலிபாக்சு துறைமுகத்தைத் தாக்கிப் பேரழிவை விளைவித்தது.
- 2004 &ndash; 4179 டூட்டாட்டிசு என்ற சிறுகோள் புவியில் இருந்து நான்கு சந்திரன் தூரத்தில் புவியைத் தாண்டியது.
- 2006 &ndash; பிரேசிலில் இரண்டு விமானங்கள் நடுவானில் மோதியதில் 154 பேர் உயிரிழந்தனர்.
- 2009 &ndash; சமோவாவில் 8.1 அளவு நிலநடுக்கமும், ஆழிப்பேரலையும் தாக்கியதில் 189 பேர் உயிரிழந்தனர்.
- 2011 &ndash; வாச்சாத்தி வன்முறை: தலித்துகள் மீது தாக்குதல் நடத்திய 269 அதிகாரிகளும், பாலியல் வன்முறைகளில் ஈடுபட்ட 17 பேரும் குற்றவாளிகள் என இந்தியாவின் சிறப்பு நீதிமன்றம் தீர்ப்பளித்தது.
- 2013 &ndash; நைஜீரியாவில் வேளாண்மைக் கல்லூரியில் போகோ அராம் தீவிரவாதிகள் தாக்குதல் நடத்தியதில் 42 பேர் கொல்லப்பட்டனர்.

## பிறப்புகள்

- 1492 &ndash; மூன்றாம் சாமராச உடையார், மைசூர் மன்னர் (இ. 1553)
- 1547 &ndash; மிகெல் தே செர்வாந்தேஸ், எசுப்பானியக் கவிஞர் (இ. 1616)
- 1571 &ndash; கரவாஜியோ, இத்தாலிய ஓவியர் (இ. 1610)
- 1725 &ndash; ராபர்ட் கிளைவ், ஆங்கிலேய அரசியல்வாதி, கிழக்கிந்தியக் கம்பனி இராணுவ அதிகாரி (இ. 1774)
- 1758 &ndash; ஹோரஷியோ நெல்சன், ஆங்கிலேயத் தளபதி (இ. 1805)
- 1809 &ndash; வில்லியம் கிளாட்ஸ்டோன், ஐக்கிய இராச்சியத்தின் பிரதமர் (இ. 1898)
- 1881 &ndash; இராஜா அண்ணாமலை செட்டியார், தமிழிசை இயக்க செய்ற்பாட்டாளர் (இ. 1948)
- 1881 &ndash; லுட்விக் வான் மீசசு, ஆத்திரிய-அமெரிக்க பொருளியலாளர் (இ. 1973)
- 1892 &ndash; ந. சிவராஜ், தமிழக அரசியல்வாதி, நீதிக்கட்சித் தலைவர் (இ. 1964)
- 1901 &ndash; என்ரிக்கோ பெர்மி, நோபல் பரிசு பெற்ற இத்தாலிய-அமெரிக்க இயற்பியலாளர் (இ. 1954)
- 1904 &ndash; நிக்கோலாய் ஒஸ்திரோவ்ஸ்க்கி, சோவியத் எழுத்தாளர் (இ. 1936)
- 1912 &ndash; சி. சு. செல்லப்பா, எழுத்தாளர், இலக்கிய விமர்சகர் (இ. 1998)
- 1920 &ndash; அரங்க. சீனிவாசன், தமிழகக் கவிஞர், எழுத்தாளர் (இ. 1996)
- 1926 &ndash; திருமெய்ஞானம் நடராஜசுந்தரம் பிள்ளை, தமிழக நாதசுவரக் கலைஞர் (இ. 1981)
- 1927 &ndash; கே. டி. முகம்மது, மலையாள நாடக, திரைக்கதை ஆசிரியர் (இ. 2008)
- 1928 &ndash; பிரிஜேஷ் மிஸ்ரா, இந்தியாவின் 1-வது தேசிய பாதுகாப்பு ஆலோசகர் (இ. 2012)
- 1929 &ndash; சையது அலி கிலானி, ஜம்மு காசுமீர் அரசியல்வாதி
- 1936 &ndash; சில்வியோ பெர்லுஸ்கோனி, இத்தாலியின் 50வது பிரதமர்
- 1938 &ndash; கரவை கந்தசாமி, இலங்கை இடதுசாரி அரசியல்வாதி, கவிஞர் (இ. 1994)
- 1940 &ndash; கரு ஜயசூரிய, இலங்கை அரசியல்வாதி
- 1943 &ndash; லேக் வலேசா, போலந்தின் 2வது அரசுத்தலைவர், அமைதிக்கான நோபல் பரிசு பெற்றவர்
- 1947 &ndash; மா. சுதர்சன நாச்சியப்பன், தமிழக அரசியல்வாதி
- 1951 &ndash; மிசெல் பாச்செலெட், சிலியின் 34வது அரசுத்தலைவர்
- 1956 &ndash; செபாஸ்டியன் கோ, ஆங்கிலேய தட கள விளையாட்டாளர்
- 1957 &ndash; எச். ராஜா, தமிழக அரசியல்வாதி
- 1961 &ndash; ஜூலியா கிலார்ட், ஆத்திரேலியாவின் 27வது பிரதமர்
- 1970 &ndash; ரசல் பீட்டர்சு, கனடா நடிகர்
- 1970 &ndash; குஷ்பூ, தென்னிந்திய நடிகை, அரசியல்வாதி
- 1973 &ndash; ம. திலகராஜா, இலங்கை மலையகத் தமிழ்க் கவிஞர், அரசியல்வாதி
- 1975 &ndash; இசுட்டீவ் கிளார்க், ஆத்திரேலியத் துடுப்பாளர்
- 1986 &ndash; நிதேந்திர சிங் ராவத், இந்திய மாரத்தான் ஓட்டப்பந்தய வீரர்

## இறப்புகள்
- 1910 &ndash; அ. சிவசம்புப் புலவர், ஈழத்துப் புலவர் (பி. 1830)
- 1913 &ndash; ருடோல்ப் டீசல், டீசல் பொறியைக் கண்டுபிடித்த பொறியியலாளர் (பி. 1858)
- 1961 &ndash; பி. சீனிவாசராவ், தமிழக அரசியல்வாதி (பி. 1906)
- 1964 &ndash; ந. சிவராஜ், தமிழக அரசியல்வாதி, நீதிக்கட்சித் தலைவர் (பி. 1892)
- 1969 &ndash; சி. டபிள்யூ. டபிள்யூ. கன்னங்கரா, இலங்கையில் இலவசக்கல்வித் திட்டத்தை அறிமுகப்படுத்தியவர் (பி. 1884)
- 1983 &ndash; அலெக்சாந்தர் அலெக்சாந்திரோவிச் மீகைலோவ், உருசிய வானியலாளர் (பி. 1888)
- 1985 &ndash; பெஞ்சமின் மர்க்கரியான், ஆர்மீனிய-சோவியத் வானியற்பியலாளர் (பி. 1913)
- 2004 &ndash; பாலாமணியம்மா, மலையாளக் கவிஞர் (பி. 1909)
- 2014 &ndash; வாரன் அண்டர்சன், அமெரிக்கத் தொழிலதிபர், போபால் பேரழிவுக்குக் காரணமானவர் (பி. 1921)

## சிறப்பு நாட்கள்
- கண்டுபிடிப்பாளர்களின் நாள் (அர்கெந்தீனா)
- பன்னாட்டு காப்பி நாள்
- உலக இருதய நாள்